# שירות לציבור
תראו מה מצאנו! חוברת אינפורמטיבית אך משונה, חשובה אך קריפית: ״סדר נזיקין: קובץ למניעת מקרי אסון בדרכים ובעבודה בארץ״. החוברת הודפסה בתל אביב בשנת תרצ״ו (1936) ובתוכה נמצא מידע שימושי רב על סוגים רבים של תאונות קטלניות ואיך להימנע מהן. פרקי החוברת מתמקדים בעיקר בתאונות דרכים ותאונות עבודה, עם דגש מיוחד על תאונות חשמל (כנראה שהארקה עוד לא הייתה נפוצה בזמנו). שמות הפרקים נעים בין ״עשרת הדברות לנהגים״ ו״רשלנות שאין לה כפרה!״ החוברת כוללת גם מבחר יוצא דופן של תצלומים, איורים ואינפוגרפיקות שבהם רואים אנשים מבצעים כל מיני טעויות בעבודה או בכביש, ואפילו איור משגע של ״מלאך התאונות״ (שלד שאוסף רכבים הרוסים) לצד החרוז: ״מלאך התאונות משוטט בדרכים / וחוטי מכמרתו לכל עבר נמתחים / רק הזהיר נגדו מגן יקים / שליחי זהירות אינם ניזוקים!״ זו הפעם הראשונה שבה נתקלנו בפריט יקר המציאות הזה, והיינו מוכרחים לשתף אתכם מיד. לצערנו לא נוכל לשמור אותו לעצמנו, כך שאם אתם ממש בעניין תוכלו לחפש אותו בקטלוג של המכירה הפומבית הבאה שלנו, שצפוי לעלות אחרי שבוע הספר. ונסיים בציטוט מההקדמה, שכתבו עורכי החוברת: ״הרעיון עלה בלבנו עוד מלפני מאורעות הדמים ומעשי הזוועה, שניתכו עלינו, הישוב העברי היוצר והמעפיל במיטב מסירותו לקראת תקומתו הלאומית האנושית בארץ, בכדי להביא בהלה במחננו ולהפריע לנו בעבודתנו השקטה ואשר אך כוונות שלום וטוב אתה לכל תושבי הארץ״.

ההנחה השבועית למנויי המגזין ספרי אמנות, עיצוב ואדריכלות עכשיו ב-15% הנחה עם קוד קופון: ARTSY *בתוקף עד 10.6.26
< לרכישה באתר

# חג הספר

חודש הספר שמח לכולן ולכולם! אנחנו מקווים שכבר יצרתם קשר עם הנגר שלכם, הוצאתם תוכניות עבודה עם המעצבים או לפחות קפצתם לאחד מסניפי איקאה – כי עד שהחודש הזה ייגמר, אתם תצטרכו עוד הרבה מדפי ספרים בבית. גם אנחנו לא הולכים להקל עליכם, כי החל מיום רביעי הקרוב (10 ביוני) אנחנו פותחים את שבוע הספר הרשמי של האחים גרין. במשך עשרה ימים נציע לכם אלפי ספרים מעולים במחירים של ₪20-10 לספר. מדי יום הספרים יתחלפו, כך שהמסורים ביניכם (כן, אנחנו מסתכלים עליך) יאלצו להגיע יום ביומו כדי לא לפספס דבר. אז קחו נשימה עמוקה, זה הולך להיות כיף.

אל תשכחו: כדי להמשיך לקבל את המגזין השבועי שלנו באופן קבוע, יש להירשם לרשימת התפוצה.
< להרשמה למגזין השבועי

# שלום ותודה על הספרים
ביום שישי האחרון הלך מאיתנו גבריאל מוקד, אחד מאנשי הספרות הבולטים שפעלו בארץ, ואחד העורכים המשפיעים ביותר על עיצובו של עולם השירה הישראלי במחצית השנייה של המאה העשרים. בין מפעליו החשובים של מוקד היה כתב העת ״עכשיו״ שהוא ייסד בשנות החמישים וראה אור במשך כמעט עשרים שנה. בגיליונות של ״עכשיו״ הודפסו שיריהם המוקדמים של משוררים כמו יונה וולך, דוד אבידן, יאיר הורוביץ ומאיר ויזלטיר. סביב מוקד התאספו בדורות הקודמים חבורות ספרותיות שזכו מאז למעמד מיתולוגי, וגורמים לרבים מהמשוררים והסופרים של היום להביט אחורנית במעין מבט נוסטלגי, מלא געגועים, לתקופה ספרותית עליזה שכנראה כבר לא תשוב.
# שיר לשבת מתוך הספר ״אבידניום 20: מיטב שירים, תישדורות, מיסמכים וכו', 1965-1985״ מאת דוד אבידן.
אם כבר הספדנו את גבריאל מוקד, והזכרנו את דוד אבידן, נמליץ לכם כעת לסיים את המגזין עם השיר החזותי הנהדר הזה. כל אחד יכול אבל רק אבידן יכול באמת. לשירים נוספים מאוסף ספרי השירה של האחים גרין בקרו:

< לתשובות באתר

greenbrothers.co.il | ידידיה פרנקל 39, תל אביב | 03-5238501
לחצו כאן אם אתם רוצים לקבל פחות מיילים - Manage Preferences לחצו כאן אם אתם רוצים להפסיק לקבל מיליים -